איריס רחמימוב

איריס רחמימוב (נולדה ב-20 בספטמבר 1964), היא פרופסור חבר להיסטוריה מודרנית של מרכז ומזרח אירופה בחוג להיסטוריה כללית, אוניברסיטת תל אביב. משנת 2022 מכהנת כראשת החוג. תחומי מחקרה הם ההיסטוריה של מלחמת העולם הראשונה, של אוסטריה-הונגריה, של מחנות שבי ומחנות מעצר של אזרחים במאה העשרים. היא מתמחה גם בהיסטוריה מגדרית ובהיסטוריה להט"בית, ופעילה בקהילה הטרנסג'נדרית.

== ביוגרפיה ==
רחמימוב נולדה וגדלה בירושלים, בתם של חתן פרס ישראל הרופא פרופ' רמי רחמימוב והביוכימאית פרופ' חנה רחמימוב שלימדו באוניברסיטה העברית בירושלים. היא אחות לד"ר נמרוד רחמימוב רופא אורתופד, ותמר רחמימוב-הוניג עורכת דין.

בוגרת תואר ראשון בשנת 1990 בהיסטוריה של אירופה ותואר שני בשנת 1993 בהיסטוריה מודרנית של אירופה באוניברסיטה העברית בירושלים.

בשנת 2000 קיבלה רחמימוב את תואר הדוקטור מאוניברסיטת קולומביה בניו יורק בהדרכתו של אישטוואן דיאק.

בשנים 2008–2009 הייתה עמיתת מחקר במרכז למדעי הרוח של אוניברסיטת סטנפורד. רחמימוב כתבה את הפרק על שבי במלחמות העולם במהדורה החדשה של "Cambridge History of Warfare", הייתה אחד החוקרים הראשונים שעסקה בנושא זה. מחקרה מהווה נקודת ייחוס להיסטוריונים וחוקרים חדשים המתעניינים בנושא.

בין השנים 2019-2014 שימשה רחמימוב כעורכת ראשית של כתב העת זמנים. בקיץ 2015 ערכה את גיליון 131 של כתב העת, שעסק כולו בהיסטוריה קווירית.

בשנים 2015–2016 הייתה עמיתת מחקר באוניברסיטת אוקספורד.

בשנים האחרונות פועלת רחמימוב בנושא הטרנסג'נדריות באקדמיה הישראלית. בשנת 2016 נבחרה רחמימוב לאחת הנשים הגאות המשפיעות בישראל. משנת 2017 מכהנת כחברת הנהלה באגודה לזכויות האזרח.

== חיים אישיים ==
רחמימוב נמצאת בזוגיות ומגדלת 3 ילדים.

== ספריה ==
* POWs and the Great War: Captivity on the Eastern Front (The Legacy of the Great War) - יצא לאור בשנת 2002
* Out of Place: A Global and Local History of World War I Internments יצא לאור בשנת 2022 בעריכה משותפת עם רותם קובנר

== מחקר ==
מאמרה "קסמו המערער של הדראג" יצא לאור בכתב העת - American Historical Review ובתרגום לעברית בכתב העת זמנים.

== פרסים ==
רחמימוב זכתה בפרס פרנקל להיסטוריה בת זמננו עבור ספרה - POWs and the Great War

==מאמרי דעה==
* איריס רחמימוב, [http://www.openu.ac.il/adcan/yediop5/download/34-37.pdf היסטוריה קווירית, אי-קונפורמיות מינית ומגדרית], מתוך כתב העת זמנים, גיליון 131.
* איריס רחמימוב, [https://web.archive.org/web/20160405040707/http://compress.co.il/inthenews/mibifnim/being_transgender_in_israel#.WJHHx_KL3fc להיות טרנסג'נדר בישראל], באתר compress, 28 במאי 2012
* 
* [https://www.youtube.com/watch?v=4ytwaHGK14M ד"ר איריס רחמימוב מספרת על רינה נתן], באתר YouTube

== קישורים חיצוניים ==

* [https://www.tau.ac.il/profile/irisrchmmv פרופ' איריס רחמימוב], באתר אוניברסיטת תל אביב
* , סרטון באתר יוטיוב
* [http://www.wdg.co.il/דר-איריס-רחמימוב/ ד"ר איריס רחמימוב], באתר WDG, 12 ביוני 2016
* [https://www.youtube.com/watch?v=bfrtmnyu4OQ]

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:טרנסג'נדריות ישראליות
קטגוריה:להט"ביות ישראליות
קטגוריה:טרנסג'נדרים ישראלים
קטגוריה:סגל אוניברסיטת תל אביב: היסטוריה כללית
קטגוריה:עורכות כתבי עת ישראליות
קטגוריה:עורכי כתבי עת ישראלים
קטגוריה:בוגרות התיכון ליד האוניברסיטה
קטגוריה:בוגרי התיכון ליד האוניברסיטה
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בעלות תואר דוקטור מאוניברסיטת קולומביה
קטגוריה:בעלי תואר דוקטור מאוניברסיטת קולומביה
קטגוריה:מדענים ישראלים
קטגוריה:ישראליות שנולדו ב-1964
קטגוריה:ישראלים שנולדו ב-1964